Eriolümpia maailmamängud

Eriolümpia maailmamängud (inglise keeles Special Olympics World Games) on rahvusvaheline spordivõistlus intellektipuudega sportlastele. Mänge korraldab rahvusvaheline eriolümpialiikumine.

Eriolümpia maailmamängud toimuvad kord kahe aasta tagant vaheldumisi suve- ja talispordis, nii nagu ka olümpiamängud ja paraolümpiamängud. Mõnel aastal võib see olla maailma suurim spordivõistlus.

Esimesed eriolümpia maailmamängud suvespordialadel peeti 1968. aastal USA-s Chicagos, esimesed talimängud 1977. aasta veebruaris USA-s Colorado osariigis Steamboat Springsis.

2011. aastal peeti suvine eriolümpia 25. juunist 4. juulini Kreekas Ateenas. Võistlusel osales üle 6000 intellektipuudega sportlase 170 riigist.

Seni viimased talimängud toimusid Lõuna-Koreas Pyeongchangi maakonnas 29. jaanuarist 5. veebruarini 2013. Viimased suvemängud toimusid USAs Los Angeleses 25. juulist 2. augustini 2015. Mängudel osales 6500 sportlast 165 riigist, aupatroonideks olid Ameerika Ühendriikide president Barack Obama ja esileedi Michelle Obama.

Järgmised talimängud toimuvad 2017. aastal Graz ja Schladmingis Austrias. Salzburgis ja Schladmingis toimusid ka viiendad eriolümpia talimängud 1993. aastal - esimesed eriolümpia maailmamängud väljaspool USA-d.Austria to host 2017 Special Olympics World Winter Games. October 12, 2012. Special Olympics official website. Vaadatud 21.06.2014.

Eriolümpia maailmamängude moto on: "Las ma võidan ja kui ma ka ei võida, olen ma andnud endast parima."Eriolümpia Eesti Ühendus

Eestis tegeleb sportlaste ettevalmistusega eriolümpia maailmamängudeks Eriolümpia Eesti Ühendus. 2015. aastal osales mängudel Eestist kõigi aegade suurim, 30-liikmeline delegatsioon, kuhu kuulus 20 sportlast. Kokku võitsid Eesti sportlased Los Angelese eriolümpia maailmamängudel 14 medalit, neist kuus kulda, neli hõbedat ja neli pronksi.Eesti võitis eriolümpialt 14 medalit ERR 3.08.2015 Eesti sportlased võistlesid ühendavas korvpallis, kergejõustikus, iluvõimlemises, bocce's ja bowling'us.Eesti Eriolümpia delegatsioon suundub Los Angelese maailmamängudele, Eriolümpia Eesti Ühenduse koduleht, 13. juuli 2015

Viited

Välislingid
 Eriolümpia koduleht
 Eriolümpia Eesti Ühenduse koduleht
 Eesti Eriolümpia Facebookis
 Eesti võitis eriolümpialt 14 medalit ERR 3.08.2015

Kategooria:Spordivõistlused